Ivar Hirschholm Bentzen

Ivar Hirschholm Bentzen (født 16. oktober 1812 på Strømmen, død 24. januar 1881) var en norsk prest og forfatter. Han var sogneprest i Åmli fra 1854 til 1863, sogneprest i Fjell fra 1863 til 1870, sogneprest i Øyestad fra 1870 og prost i Arendal prosti fra 1878. Han fikk avskjed i nåde i 1880 og bosatte seg deretter i Christiania. Han utgav flere diktsamlinger og fortellinger. Hans dikt Losen anses som en viktig inspirasjon for Henrik Ibsens dikt Terje Vigen.Harald Noreng, Henrik Ibsens Terje Vigen : med bakgrunn i dikt og virkelighet, s. 15–16, Grimstad, Ibsenhuset/Grimstad bymuseum, 1990

Han var sønn av skipsfører i Kolbjørnsvik Bent Bentzen og Helene Hirschholm, og var far til lege Bent Bentzen og bankdirektør og svensk konsul i Arendal Theodor Bentzen.Bergens Stifts Biskoper og Præster efter Reformationen; biografiske Efterretninger, I, 306

Bibliografi
Han har skrevet følgende bøkerBøker av I. H. Bentzen i Bokhylla på Nasjonalbiblioteket :
 Stjerneskud : en Samling af nyere Digte, Publisert:Kristiansand : Grøntoft, 1860  
 Poetiske Smaablomster Publisert:Kristianssand : Grøntoft, 1857  
 Gule Blade : nogle Digte, Publisert:Kristiansand : Grøntoft, 1870  
 Anne og Alet : en Kriminalhistorie fra Øiestad, Publisert:Arendal : B.O. Sørenssens Forlag, 1874
 Pjerrot.  En Samling af komiske Digte, løierlige Tildragelser, Fortællinger og Breve samt Anekdoter m.m.,  Publisert: Arendal: B.D. Sørenssens Forlag, 1874, Udgivne af Ulv Graabenstein.

Boken om Anne og Alet er blitt filmatisert av Stephan Hergel i Hergel Film i 2013.

 Referanser 

Kategori:Norske forfattere
Kategori:Norske lutherske prester
Kategori:Personer fra Arendal kommune